
משרד החינוך מעוניין להתקשר עם ארגון ה- OECD (Organisation for Economic Co-operation and Development),
מספר ספק   050002051, לצורך תשלום עובר השתתפות המשרד בפרויקט ה- AI Curriculum Analyser .
ההתקשרות המתוכננת הינה בעילת ספק יחיד עפ"י תקנה 3 (29) לתח"מ.

מטרת ההתקשרות
ההתקשרות תאפשר את השתתפות משרד החינוך בפרויקט ה-AI Curriculum Analyser של ה-OECD, במסגרתו יפותח וייושם כלי בינה מלאכותית לניתוח תוכניות לימודים, שיסייע בגישור על הפער בין מטרות תוכניות הלימודים לבין יישומן בפועל בכיתה. ההשתתפות בפרויקט תאפשר למשרד החינוך לבחון את תוכניות הלימודים בסטנדרטים בינלאומיים, לקדם חדשנות פדגוגית, לתמוך במורים בתכנון ההוראה ולהשתלב בעיצוב מדיניות חינוך בינלאומית בעידן הבינה המלאכותית 

הנימוק להיות ה- OECD ספק יחיד
ההתקשרות עם ארגון ה- OECD כספק יחיד לפי תקנה 3 (29) בתח"מ היא עבור השתתפות משרד החינוך בפרויקט ה-AI Curriculum Analyser של ה-OECD.  
ה- OECD הינו ארגון בינלאומי ייחודי המתמחה במדיניות ציבורית, ובפרט בתחום החינוך, בעל ידע מקצועי מצטבר, מאגרי מידע בינלאומיים, כלי מדידה והשוואה בין־לאומיים ומתודולוגיות מחקר שפותחו על ידו לאורך שנים. השירותים המבוקשים במסגרת הפרויקט מבוססים על הידע, הנתונים, המתודולוגיות והניסיון הייחודיים של הארגון, אשר אינם זמינים אצל ספקים אחרים.
ה- OECD הוא הגוף המפתח, מנהל ומפעיל את המסגרות הבינלאומיות הרלוונטיות לפרויקט, לרבות איסוף נתונים, ניתוחים השוואתיים בין מדינות, גיבוש המלצות מדיניות וליווי מקצועי של מערכות חינוך. לפיכך, לא קיימת חלופה מקצועית שיכולה לספק את אותו מכלול שירותים, מומחיות וגישה למידע הבינלאומי הנדרש לצורך ביצוע הפרויקט.

תקופת ההתקשרות המתוכננת – 1.9.2026- 1.9.2027

